[Foto’s] R9.4 miljoen vir Dries Visser-koedoebulDie opreggeteelde koedoebul, Hercules, van Dries Visser wat vir R9.4 miljoen verkoop is (April 2015) Foto: TrophyBreeders.co.za ŉ Koedoebul is Saterdag by ŉ veiling in Thabazimbi, Limpopo, vir ŉ rekordbedrag van R9.4 miljoen verkoop. Farmingportal berig die Dries Visser opreggeteelde koedoebul Hercules (66⅝”) is by die Trophy Breeders®-wildsveiling verkoop. “Die koedoemark bied groot moontlikhede vir ontwikkeling,” het ŉ verheugde Dries Visser aan Farmingportal gesê. “Ons sal hernude belangstelling in dié pragtige dier sien, veral koedoes bo 60”.” Hercules is ouer as 10 jaar. Klik hier vir nog besonderhede oor dié koedoebul. Die veiling het by die Thabazimbi-skougronde plaasgevind. Die vorige rekordbedrag vir ŉ koedoebul by ŉ veiling was R2.4 miljoen.